My Klas - klasbestuur en e-Leer stelsel - Tegnologie in die klaskamer
Daar word baie vrae gevrae oor die gebruik van tegnologie in die klaskamer. Vir die rede ook het die skool 'n baie streng selfoonbeleid. Daar is soveel artikels wat gebasseer word op navorsing oor die impak wat tegnologie op kinders het? Daar word gesê dat die hedendaagse kind, meer visueel leer omdat hulle meer toegang tot tegnologie het en ook baie meer kundig in die gebruik daarvan is. Daarom moet die tradisionele manier van onderrig en leer hierby aanpas en is die doeltreffende gebruik van tegnologie vir innoverende onderrig en leer belangrik.
Die gebruik van tegnologie moet dus oordeelkundig wees. Daar moet 'n gesonde balaans wees en tegnologie moet gebruik word waar dit die beste hulpmiddel is om die leeruitkoms te bereik. Leerders se skermtyd moet deur ouers en onderwysers bestuur word om te voorkom dat leerders doelloos tyd op hulle toestelle bestee.